|  |  |
| --- | --- |
| **(1.) Tantárgy** neve: **Városunk kulturális öröksége NBP\_MI938K2** | **Kreditértéke: 2** |
| A tantárgy **besorolása**: szabadon **választható**  |
| **A tantárgy elméleti vagy gyakorlati jellegének mértéke, „képzési karaktere”100% elmélet** |
| A **tanóra típusa**: **előadás** és **óraszáma**: **30** az adott **félévben**,Az adott ismeret átadásában alkalmazandó **további** (*sajátos*) **módok, jellemzők:** tanári előadás |
| A **számonkérés** módja **kollokvium**Az ismeretellenőrzésben alkalmazandó **további** (*sajátos*) **módok**: **írásbeli vizsga** |
| A tantárgy **tantervi helye**: 1 vagy 2. |
| Előtanulmányi feltételek *-* |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: Az Eszterházy Károly Egyetemen alapképzésüket megkezdő hallgatók egyáltalán nem vagy csak részben ismerik Eger, Jászberény és Sárospatak kulturális örökségét. Az évszázadok során olyan jelentős épített-, tárgyi- és szellemi örökség koncentrálódott a városokban, melyek alapján Magyarország meghatározó szellemi központjainak sorába tartoznak. A tantárgy célja, hogy az egyetem valamennyi hallgatója számára ismereti alapokat adjon, ezzel értő módon tegye elérhetővé ezt az örökséget. A tanulmányok során a hallgatók az elsajátított magas szintű szakmai ismereteken túl lássák meg azt az értéket, melyet az alma mater több évszázados oktatási és kulturális hagyományai képviselnek. A magyar kultúra szerves részeként, összefüggéseiben bemutatott egri és sárospataki örökség segítséget nyújt ahhoz, hogy a hallgatók az itt töltött éveiket egri, jászberényi illetve sárospataki diákként élhessék meg, melynek szellemisége elkísérheti őket a diploma megszerzése után is.**A tantárgy tartalma**A kulturális örökség, fogalma, tárgya, területei. Az egri és a sárospataki vár évszázadai, jelentősége. Az Eger, Jászberény és a Sárospatak épített öröksége. Az 1552-es hősies várvédelem, egri vár kultusza, Gárdonyi Géza szellemi és tárgyi öröksége. Tárgyi örökség: gyűjtemények – múzeumok, könyvtárak, levéltárak. Az oktatás évszázadai. Az egri Líceum és a Sárospataki Református Kollégium épített és művelődéstörténeti jelentősége. Az egyházak öröksége Egerben, Jászberényben és Sárospatakon. A szőlő és a bor hazánk két meghatározó történelmi borvidékén. Pincék, pincerendszerek, gyógyvíz. Mesterek, írók, művészek, tudósok szellemi öröksége. A polgári kultúra öröksége. Népek, nemzetiségek, néprajzi csoportok szerepe Eger, Jászberény és Sárospatak művelődéstörténetében. |
| A **2-5** legfontosabb *kötelező,* illetve *ajánlott***irodalom felsorolása** |
| **Kötelező irodalom:**-Nagy József: Eger története. Budapest, 1978. 29-263.-Ködöböcz József: Sárospatak a magyar művelődés történetében. Sárospatak, 1991.-Petercsák Tivadar (szerk): Az egri Domus Universitatis és Líceum. Eger, 2013. 41-169, 355-401. -Pethő László (főszerk): Jászberény története a kezdetektől a reformkorig. Jászberény, 2014. Jászsági Évkönyv Alapítvány-Szentimrei Mihály: A Sárospataki Református Kollégium Tudományos Gyűjteményei. In: A magyarországi református egyház története 1918–1990:Tanulmányok. Szerk. Barcza József–Dienes ---Dénes, Sárospatak, 1999 (A Sárospataki Teológiai Akadémia Egyháztörténeti Tanszékének kiadványai, 4), 240-252.**Ajánlott irodalom:**Bakó Ferenc: Az egri műgyűjtemények története. In: Egri Múzeum Évkönyve I. Eger, 7-35.Benyák Zoltán: Magyar borok és borvidékek. Budapest, Corvina, 2006Czegle Imre: A sárospataki nagykönyvtár történeti áttekintése. In: Borsodi Könyvtári Krónika. 1981. III. 5-53Dercsényi Dezső- Voit Pál (szerk): Heves megye műemlékei II. BudapestKováts Dániel: Sárospatak ege alatt. Esszék, tanulmányok. Sárospatak, 2014.Petercsák Tivadar: Szőlőművelés, borkultúra, kertgazdálkodás. In: Az egri hóstyák. Eger, 2007. 61-74. Sugár István: Az egri püspökök története. Budapest, 1984. Sugár István: Az egri vár históriája. Budapest, 2002.Szabó László: Jászság. Budapest, 1982Veres Gábor: Dobó István Vármúzeum. Eger, 2003 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri Eger, Jászberény és Sárospatak kulturális örökségének főbb területeit, az épített, a tárgyi és a szellemi örökség jelentőségét.
* Átlátja a városok művelődéstörténete sokszínűségének okait, hazai és egyetemes összefüggéseit.
* Tájékozott az egri, jászberényi és sárospataki épített örökség, az egyházi örökség, a közgyűjtemények, az oktatás, a szőlőtermesztés, a borászat, a gyógyvíz és az irodalom kultúrtörténeti jelentőségéről az egyes korszakokban.
1. **képességei:**
* Képes átlátni Eger, Jászberény és Sárospatak kulturális örökségének kapcsolatát más hazai örökséggel, tudományokkal, tantárgyakkal, és műveltségterületekkel.
* Képes értelmezni a különböző tudásterületek közötti összefüggéseket és egymásra hatásukat.
* Képes felismerni az egri, jászberényi és sárospataki örökség történeti összefüggéseit, és napjaink műveltségére gyakorolt hatását.
* Képes ismereteit rendszerezve felismerni a kulturális örökség jelentőségét.
* Képes megítélni Eger, Jászberény és Sárospatak kulturális örökségének változó szerepét a művelődéstörténet korszakaiban.
1. **attitűdje**
* Tudatos értékközvetítést vállal az egri, jászberényi sárospataki és a nemzeti kulturális értékek átörökítése iránt.
* Világnézeti és politikai elfogulatlanság, tolerancia jellemzi.
* Törekszik a nemzeti és európai identitástudat kialakítására, továbbá a tanulókat önálló véleményalkotásra ösztönzi.
* Támogatja és tiszteletben tartja a tanulók nemzeti, európai, etnikai, vallási, illetve lokális azonosságtudatát, kulturális identitását, annak megőrzését.
* Személyiségét előítélet-mentesség, tolerancia, szociális érzékenység, segítő attitűd jellemzi, inkluzív és multikulturális szemlélettel rendelkezik, törekszik a kulturális önazonosság megőrzésének, ápolásának elősegítésére és a gyermekközösségbe történő beilleszkedés támogatására.
1. **autonómiája és felelőssége**
* Felelősséggel tartozik az óvodás korú gyermek személyiségének sokoldalú, harmonikus kibontakoztatásáért, az egészséges fejlődéshez és fejlesztéshez szükséges személyi, tárgyi környezet megteremtéséért.
* Szakmai együttműködések kialakításában és fenntartásában felelősséggel működik közre
 |
| **Tantárgy felelőse: Dr. Veres Gábor, PhD főiskolai docens** |
| **Tantárgy oktatásába bevont oktatók:** Dr. Veres Gábor, PhD főiskolai docens |